
REFERAT
privind suplimentarea contribuţiei financiare din partea Municipiului Timişoara pentru "Asociaţia Baschet Club Timişoara" pentru anul 2014
Prin Hotararea Consiliului Local al Municipiului Timisoara nr.326 / 29.07.2010 , a fost aprobată  aderarea Municipiului Timişoara prin Consiliul Local Timisoara si S.C. Administrarea Domeniului Public S.A. Timisoara, alaturi de Judetul Timis prin Consiliul Judetean Timis si Directia de Prestari Servicii Timis, la Asociatia’’Baschet-Club Timisoara’’, in conditiile modificarii si completarii statutului acestei asociatii.
      
Prin HCLMT nr. 29/28.01.2014, s-a aprobat contribuţia financiară cu titlu de cotizaţie anuală, din partea Municipiului Timişoara pentru AS Baschet Club Timişoara în sumă de 3.000.000 lei, din bugetul local, din capitolul 67.02. “ Cultură, recreere şi religie”, (67.02.05.”Servicii recreative şi sportive “). Pentru perioada semestrului I din anul 2014, aferentă activităţii sportive a echipelor Asociaţiei din returului editiei competitionale 2013-2014, s-a alocat Asociatiei o cota din cotizatia anuala  in suma maxima de  1.700.000 lei. 
Distribuirea cotizatiei cade in sarcina Adunarii Generale si a  Consiliului Director ale Asociatiei si executia ei se efectueaza pentru actiunile sportive din calendarele competitionale din returul editiei 2013-2014, perioada intercompetitionala de vara si turul editiei 2014-2015 , ale echipei de baschet  seniori Baschet Club Timisoara si echipei secunde de tineret Baschet Club Timisoara 2, conform calendarelor Federatiei Romane de Baschet si calendarului international FIBA.


Prin adresa cu nr.SC2014-001218/20.01.2014, Asociaţia Baschet Club Timişoara a solicitat finanţarea din bugetul local pe anul 2014 cu suma de 80.000 lei, pentru organizarea Campionatului European de Baschet Feminin Under 18 Divizia B 2014, în parteneriat cu Federaţia Română de Baschet, faza evenimentului desfasurata in Timisoara, în perioada 17-27 iulie 2014. Solicitarea are la baza Parteneriatul de organizare a Campionatului European semnat intre Asociaţia Baschet Club Timişoara si Federaţia Română de Baschet  , inregistrat cu nr. 990/21.05/2014, care a fost înaintat către Primăria Municipiului Timişoara prin adresa cu nr.SC2014-013698/28.05.2014.
Din conţinutul documentului se pot menţiona cadrul general si obiectul parteneriatului :
1.FIBA Europe a luat decizia de a se organiza în România, în perioada 17-27 iulie 2014,
Campionatul European de Baschet Feminin Under 18, Divizia B 2014 si a mandatat Federaţia Româna de Baschet sa organizeze evenimentul, in calitate de organizator.

2.FR Baschet, Asociaţia Baschet Club Timişoara şi Clubul Sportiv Municipal Oradea vor colabora in calitate de parteneri in vederea organizarii evenimentului.

3.Acest eveniment sportiv se va organiza în incinta Sălii Polivalente (Olimpia)Constantin Jude din Timişoara, respectiv în incinta Arenei Antonio Alexe din Oradea, cu participarea a 17 echipe naţionale feminine de baschet Under 18 împărţite în 4 grupe, din care două îşi vor desfăşura meciurile la Timişoara şi celelalte două la Oradea.

4.Sistemul competiţional după care se va desfăşura evenimentul este cel stabilit de FIBA Europe pe baza Regulamentului Campionatului European de Baschet Feminin Under 18, Divizia B 2014.

5.Echipa nationala a Romaniei va evolua in prima faza a competitiei la Timisoara; Finala evenimentului se va desfasura la Oradea.
In Parteneriat sunt stipulate si drepturile si obligatiile partilor semnatare. Din continutul punctului 2.2 privind  drepturile şi obligaţiile Asociaţiei Baschet Club Timişoara, mentionam urmatoarele:
1.Baschet Club Timişoara va asigura desfăşurarea evenimentului în Municipiul Timişoara, în perioada 15-27 iulie, în incinta Sălii Polivalente Olimpia. 
2.În perioada 1-15 iulie Naţionala României va efectua un stagiu de pregătire în Sala Polivalentă
(Olimpia) Constantin Jude din Timişoara. 

3.Baschet Club Timişoara se obligă să obţină din partea autorităţilor locale din Municipiul Timişoara şi din Judeţul Timiş toate autorizaţiile necesare desfăşurării evenimentului în condiţii de legalitate şi maximă siguranţă.

4.Baschet Club Timişoara va asigura cazarea echipelor naţionale şi a staff-urilor tehnice ale acestora în hoteluri de minim 3 stele plus, pe întreaga durată de desfăşurare a evenimentului sportiv în Municipiul Timişoara.
5.Baschet Club Timişoara va asigura 3 mese pe zi, în hotelurile unde sunt cazate, în regim de bufet suedez pentru echipele naţionale şi a staff-urilor tehnice ale acestora, pe întreaga durată de desfăşurare a evenimentului sportiv în Municipiul Timişoara.

6.Baschet Club Timişoara va asigura transportul  local pentru echipele naţionale şi a staff-urilor tehnice ale acestora, pe întreaga durată de desfăşurare a evenimentului sportiv în Municipiul Timişoara, precum şi transferul Aeroport-Hotel-Aeroport.
7.Baschet Club Timişoara va asigura cazarea delegaţiilor de arbitri acompaniatori şi arbitri neutri, a comisarilor FIBA Europe şi a instructorilor FIBA Europe în hoteluri de minim 3 stele plus, pe întreaga durată de desfăşurare a evenimentului sportiv în Municipiul Timişoara.

8.Baschet Club Timişoara va asigura 3 mese pe zi, în hotelurile unde sunt cazate, în regim de bufet suedez pentru delegaţiilor de arbitri acompaniatori şi arbitri neutri, a comisarilor FIBA Europe şi a instructorilor FIBA Europe, pe întreaga durată de desfăşurare a evenimentului sportiv în Municipiul Timişoara.

9.Baschet Club Timişoara va asigura transportul  local pentru delegaţiile de arbitri acompaniatori şi arbitri neutri, a comisarilor FIBA Europe şi a instructorilor FIBA Europe, pe întreaga durată de desfăşurare a evenimentului sportiv în Municipiul Timişoara precum şi transferul Aeroport-Hotel-Aeroport.

10.Baschet Club Timişoara va asigura transportul  internaţional pentru delegaţiile de arbitri neutri, comisarilor FIBA Europe şi staff FIBA Europe care vor participa la evenimentul sportiv desfăşurat în Municipiul Timişoara.
11.Baschet Club Timişoara va asigura baremul de arbitraj,conform normelor FIBA Europe(650 Euro/pers) pentru delegaţiile de arbitri si oficiali, care vor participa la evenimentul desfasurat  în Municipiul Timişoara.
12.Baschet Club Timişoara va asigura cazarea delegaţilor FIBA Europe şi FRB, în hoteluri de minim 3 stele plus, pe întreaga durată de desfăşurare a evenimentului sportiv în Municipiul Timişoara.

13.Baschet Club Timişoara va asigura 3 mese pe zi, în hotelurile unde sunt cazati, în regim de bufet suedez pentru delegaţii FIBA Europe şi FRB, care vor participa la evenimentul desfasurat  în Municipiul Timişoara.

14.Baschet Club Timişoara va asigura transportul  delegaţilor FIBA Europe şi FRB, pe întreaga durată a derularii enimentului desfasurat în Municipiul Timişoara.
15. Baschet Club Timişoara va pune in mod egal la dispozitia echipelor nationale participante acces la sala de antrenament, vestiare, sala de recuperare, sala de joc, pentru pregatire pe timpul evenimentului.

16. Baschet Club Timişoara se obliga ca toata infrastructura prevazuta la pct.15.sa fie modernizata in acord cu ultimul raport FIBA Europe si cu standardele prevazute in Mnualul de Organizare pentru desfasurarea unui asemenea eveniment.
17. Pe toată durata de desfăşurare a evenimentului Sala Polivalentă( Olimpia) Constantin Jude va fi pusă la dispoziţia Comitetului de Organizare, 24 ore pe zi.

18. Baschet Club Timişoara se obliga sa asigure intreaga contributie financiara si logistica pentru desfasurarea evenimentului in Municipiul Timisoara, la standardele FIBA Europe.
Valoarea de 54.000 lei este disponibilă, fiind aprobată prin H.C.L.M.T. nr. 232  din 20.05.2014, prin care s-au aprobat proiectele de activitate sportivă şi contribuţiile financiare acordate de la bugetul local, prin asocierea dintre Municipiul Timişoara şi structuri sportive, asociatii sau fundatii fară scop patrimonial, pe anul 2014. In Anexa nr. 1, pct. 6 – Proiecte proprii ale primăriei Municipiului Timişoara. este prevăzută suma de 54.650 lei.

Categoriile de cheltuieli, care se pot suporta din bugetul local, aferente contribuţiei  Municipiului  Timişoara pentru organizarea si desfasurarea Campionatului European sunt prevazute în parteneriatul cu nr. 990/21.052014 încheiat între  Asociaţia Baschet Club Timişoara şi Federaţia Română de Baschet la punctul 2.2 – Drepturile şi obligaţiile BC Timişoara;                                                                                                       
Celelalte obligatii ale Asociatiei sunt cuprinse in subpunctele incluse la punctul.2.2. al Parteneriatului.
Având în vedere cele prezentate si tinand cont de calitatea de membru al Municipiului Timisoara in  Asociaţia Baschet Club Timişoara, propunem:

Emiterea  unei  Hotărâri de Consiliul Local prin care să se aprobe suplimentarea cu 54.000 lei a cotizatiei anuale aprobate pe anul 2014 din partea Municipiului Timisoara, pentru " Asociaţia Baschet Club Timişoara ", din bugetul local,  din capitolul 67.02. "Cultură, recreere şi religie", (67.02.05."Servicii recreative si sportive"), pentru cheltuielile de organizare si desfasurare a Campionatului European de Baschet Feminin Under 18 Divizia B 2014, faza evenimentului din Timisoara, in perioada 15-27 iulie 2014.

In situaţia în care se constată că sume din contribuţia financiară alocată din bugetul local  Asociaţiei Baschet Club Timişoara, nu au fost utilizate în scopul organizării Campionatului European de Baschet Feminin Under 18 Divizia B 2014, faza evenimentului din Timişoara, în perioada 15-27 iulie 2014, acestea vor fi recuperate de la Asociaţie.

Viceprimar,                                                                          Secretar,

Dan Diaconu                                                                        Ioan Cojocari 
Director Direcţia Economică,                                             Director Direcţia Instituţii Şcolare,

Smaranda Haracicu                                                             Medicale, Sportive si Culturale, 
                                                                                             Ioan Mihai Costa


                                          Biroul Baze Sportive,

                                                                                            Ion Craşovan
                                                             Avizat Juridic,

                                                             Daniela Ştefan                                          

